Black Money
ఐడిఎస్‌ మొదటి వాయిదా  చెల్లించకుంటే వేటు తప్పదు!
న్యూఢిల్లీ: కేంద్ర ప్రభుత్వం ప్రకటించిన స్వఛ్ఛంద ఆదాయ వెల్లడిపథకం కింద మొదటి విడత సొమ్ము చెల్లించని వారిపై కఠిన ఆంక్షలు తప్పవని, వారిపై క్రమశిక్షణా చర్యలు కూడా ఉంటాయని కేంద్రప్రత్యక్ష పన్నులబోర్డు హెచ్చరించింది. గతఏడాది నవంబరు 30వ తేదీ తర్వాత పాక్షికంగా కానీ, లేదా పూర్తిమొత్తంగా కాని చెల్లించడంలో విఫలం అయిన బకాయిదారులపై చర్యలు తప్పవని అయితే వారు కోరినందుననే గడువును కూడా పొడిగించామని వెల్లడించింది. మొదటి విడత వాయిదాలనే చెల్లించడంలో అలక్ష్యం లేదా నిర్లక్ష్యం చెపుతున్నట్లు సిబిడిటి గుర్తించింది. జాప్యం జరిగిన చెల్లింపులపై ఐడిఎస్‌ పథకం కింద ఎలాంటి వడ్డీ, లేదా జరిమానా ఉండదు.
అందువల్లనే ఈ జాప్యాన్ని తగ్గిం చడంతోపాటు ముందు మొదటి వాయిదా చెల్లించని వారిపైనే క్రమశిక్షణ చర్య లకు దిగాలని సిబిడిటి నిర్ణయించింది. ఐడిఎస్‌పరిధిలోని వ్యక్తులు సంసతలకు చెల్లింపుల షెడ్యూలు మొత్తం అవగాహన ఉందని, వారు ఖచ్చితంగా పాటిం చాల్సిందేనని ఆదేశాలు జారీచేసింది. అంతేకాకుండా ప్రభుత్వపరంగా కూడా తగినంత వ్యవధినిస్తూ భారీఎత్తున దినపత్రికల్లో సైతం ప్రచారం చేసిందని అయినప్పటికీ ఈ పథకం మొదటి విడత వాయిదా చెల్లింపుల్లో కావాలనే వైఫల్యం కనిపిస్తోందని సిబిడిటి భావిస్తోంది. బ్యాంకుల్లో రద్దీ, పెద్దనోట్ల రద్దు, అవసరానికి నగదు అందుబాటులో లేకోవడం, గడువుపై గందరగోళం వంటి కారణాలతో కొంతమంది కట్టలేకపోయామని చెపుతున్నట్లు కూడా సంస్థ దృష్టికి వచ్చింది.
బ్యాంకుట్రాన్స్‌ఫర్‌ పనిచేయనికాలంలో సొమ్ము చెల్లింపు దారుల ఖాతాలకు వెళ్లడం లేదా డిసెంబరు ఐదు తర్వాత ప్రభుత్వ ఖాతాకు చేరడం వంటివిజరిగాయి. అంతకుముందు ఈ ఏడాది ప్రారంభంలోనే మొద టి విడత నవంబరు 30వ తేదీవరకూ గడువు ఉందని, తదనంతరం డిసెం బరు ఐదవ తేదీ వరకూ జమ అయినప్పటికీ వాటిని కూడా నుమతిస్తామని వివరించింది. ఐడిఎస్‌2016 స్కీం కింద గుప్తధనం ప్రకించిన వ్యక్తులుమొది వాయిదా 25శాతం నవంబరు 30వ తేదీలోపు చెల్లించాల్సి ఉందన్న సంగతి తెలిసిందే. అదేవిడతగా రెండోవాయిదా మార్చి నెలాఖరు లోపు మిగిలిన 50శాతం ఈ ఏడాది సెప్టెంబరు 30వ తేదీలోపు చెల్లించాల్సిఉంది.
కేంద్రప్రభుత్వం గతఏడాది నాలుగునెలల సుదీర్ఘ కాల వ్యవధితోఉన్న ఆదాయవనరుల వెల్లడి పథకాన్నిముందుకుతెచ్చింది. జూన్‌ ఒకటి నుంచి సెప్టెంబరు 30వ తేదీవరకూ నల్లధనస్వాములు తమతమ లెక్కలుతేలని లెక్కకురాని సంపదను పెంచినపక్షంలో 45శాతం పన్ను, జరి మానాను సైతంచెల్లించుకోవాల్సి ఉంటుంది. ప్రభుత్వం ఐడిఎస్‌ కింద మొత్తం 67,382 కోట్ల రూపాయలు వచ్చిందని మొత్తం 71,726 మంది వ్యక్తులు తమ వద్ద ఉన్న గుప్తధనాస్తులను ప్రకటించినట్లు ఆర్థికశాఖ ప్రకటించింది.